recursal/SuperWikiNEXT-32B huggingface dataset:
Το **ίχνος ραντάρ** είναι μια αναπαράσταση των δεδομένων που λαμβάνονται από ένα σύστημα ραντάρ, το οποίο χρησιμοποιείται για την ανίχνευση και τον εντοπισμό αντικειμένων, τον προσδιορισμό της απόστασης, της ταχύτητας και της κατεύθυνσης της κίνησής τους.

Ένα σύστημα ραντάρ εκπέμπει ένα ραδιοκύμα που αναπηδά από αντικείμενα και επιστρέφει στην κεραία του ραντάρ. Η ισχύς και η διάρκεια του σήματος επιστροφής μπορούν να χρησιμοποιηθούν για τον υπολογισμό της απόστασης από το αντικείμενο, του μεγέθους και της ανακλαστικότητάς του και άλλων ιδιοτήτων.

Στη μετεωρολογία, το ίχνος ραντάρ χρησιμοποιείται συνήθως για την παρακολούθηση βροχοπτώσεων, καταιγίδων και άλλων καιρικών φαινομένων. Το ίχνος ραντάρ εμφανίζει την ανακλαστικότητα της ατμόσφαιρας σε διαφορετικά ύψη, γεγονός που μπορεί να υποδηλώνει την παρουσία βροχής, χιονιού, χαλαζιού κλπ. Το ίχνος μπορεί επίσης να χρησιμοποιηθεί για την παρακολούθηση των μοτίβων του ανέμου, την ανίχνευση αναταράξεων και την παρακολούθηση της κίνησης των πτηνών και των εντόμων.

Εκτός από την πρόβλεψη καιρού, το ίχνος ραντάρ χρησιμοποιείται επίσης στην αεροπορία, τις στρατιωτικές και άλλες εφαρμογές όπου η ανίχνευση και η παρακολούθηση αντικειμένων είναι σημαντική.

Η ακρίβεια και η ποιότητα του ίχνους ραντάρ μπορεί να επηρεαστεί από πολλούς παράγοντες, συμπεριλαμβανομένου του τύπου του συστήματος ραντάρ που χρησιμοποιείται, της συχνότητας του σήματος του ραντάρ, του ύψους της κεραίας του ραντάρ και της παρουσίας αντικειμένων παρεμβολής ή περιβαλλοντικών συνθηκών.
Ο **Γιώργος Κουβαράς** (Πάτρα, 15 Μαΐου 1962,) είναι Έλληνας δημοσιογράφος, τηλεοπτικός παρουσιαστής και πολιτικός αναλυτής στην ΕΡΤ.

Βιογραφικά στοιχεία
-------------------

Γεννήθηκε στην Πάτρα, όπου και πέρασε τα παιδικά του χρόνια και ολοκλήρωσε τις εγκύκλιες σπουδές του. Η καταγωγή του είναι από την Ιθάκη. Ο παππούς του, Γεώργιος Κουβαράς, ήταν ιατρός και βουλευτής Κεφαλλονιάς, που είχε σημαντική κοινωνική προσφορά.

Κατέχει πτυχίο από την Νομική Σχολή του Πανεπιστημίου Αθηνών και έχει εκπονήσει μεταπτυχιακές σπουδές στη δημοσιογραφία στο Πανεπιστήμιο Σίτι του Λονδίνου. 

Έχει πολυετή θητεία στο πολιτικό ρεπορτάζ στον έντυπο και στον ηλεκτρονικό τύπο. Από το 1989 εργάζεται στην εφημερίδα «Ελεύθερος Τύπος», στην οποία διετέλεσε για αρκετά χρόνια διευθυντικό στέλεχος και αρθρογράφος. Ως δημοσιογράφος στο ραδιόφωνο, εργάστηκε στους σταθμούς, «Αθήνα 9,84», «Flash», «City». Στην τηλεόραση παρουσίαζε την εκπομπή *«Επί του Πιεστηρίου»* στο κανάλι Kontra Channel, και στη δημόσια τηλεόραση (ΝΕΤ) τις εκπομπές, *«ΝΕΤ Σαββατοκύριακο»* και *«ΝΕΤ στα Γεγονότα»*. Τον Μάιο 2023, υπήρξε ο συντονιστής στο ντιμπέιτ των πολιτικών αρχηγών, το οποίο πραγματοποιήθηκε ενόψει των εθνικών εκλογών του 2023.

Ζει μόνιμα στην Αθήνα και είναι παντρεμένος με την Ελένη Καββαδία, και μαζί έχουν μια κόρη, την Μαρίλη.

Παραπομπές
----------

1. ↑  «Γιώργος Κουβαράς: Η ηλικία, το Twitter, ο γάμος και το βιογραφικό του έμπειρου δημοσιογράφου της ΕΡΤ». *Glance*. 24 Ιουλίου 2022. Ανακτήθηκε στις 23 Μαΐου 2023.
2. ↑  «Γιώργος Κουβαράς: Ο «διπλός» ρόλος στην ΕΡΤ και η «διαιτησία» στο debate». *Reader*. 5 Μαΐου 2023. Ανακτήθηκε στις 22 Μαΐου 2023.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 6391168517311971980001
* LCCN: n2023029690
* GND: 1289536953

 |

 |
Η **άλωση της Φιλαδέλφειας** το 1390 αφορά την άλωση του τελευταίου εναπομείναντος ανεξάρτητου βυζαντινού οικισμού της δυτικής Μικράς Ασίας από τους Τούρκους του Οθωμανικού σουλτανάτου. Κατά τραγική ειρωνεία, αλλά και αντιπροσωπευτικό της κατάστασης στην οποία είχε περιέλθει η Βυζαντινή αυτοκρατορία στα τέλη του 14ου αιώνα, τμήμα του οθωμανικού στρατού πολιορκίας αποτελούνταν από στρατιώτες στην υπηρεσία της Βυζαντινής αυτοκρατορίας.

Η Φιλαδέλφεια είχε για πολλά χρόνια καταφέρει να αποφύγει τη μοίρα γειτονικών πόλεων με το να πληρώνει φόρο προστασίας (τζιζία) σε διάφορους γαζήδες που λυμαίνονταν τη γύρω περιοχή (παρόλο που η πόλη δεν βρίσκονταν υπό ισλαμικό νόμο). Θεωρητικά η πόλη παρέμενε σε βυζαντινά χέρια, πρακτικά όμως ήταν αποκομμένη, και θα μπορούσε να παρομοιαστεί περισσότερο ως μια ανεξάρτητη "νησίδα" περιβαλλόμενη από μια θάλασσα εχθρικών εδαφών.

Το 1378, ο μετέπειτα Βυζαντινός αυτοκράτορας Μανουήλ Β' Παλαιολόγος υποσχέθηκε την παράδοση της πόλης της Φιλαδέλφειας στους Οθωμανούς ως αντάλλαγμα για τη βοήθεια που θα του παρείχε ο Οθωμανός σουλτάνος κατά τη διάρκεια του βυζαντινού εμφυλίου πολέμου του 1373-1379. Παρόλα αυτά, οι κάτοικοι της Φιλαδέλφειας αρνήθηκαν να παραδοθούν. Έτσι, το 1390 ο Οθωμανός σουλτάνος Βαγιαζήτ Α' υποχρέωσε τους Μανουήλ Β' Παλαιολόγο και Ιωάννη Ζ' Παλαιολόγο, οι οποίοι μάλιστα ήταν αντίπαλοι κατά τον βυζαντινό εμφύλιο, να συνοδεύσουν και να υποστηρίξουν τις τουρκικές δυνάμεις πολιορκίας. Η πόλη της Φιλαδέλφειας έπεσε το ίδιο έτος.

Πηγές
-----

* Baum, Wilhelm (2002), *De Imperatoribus Romanis - An Online Encyclopedia of Roman Emperors - Manuel II PALAIOLOGOS (1391-1425 A.D.)*, Universität Graz, Austria,

|  |  |  |  |
| --- | --- | --- | --- |
| 

| π • σ • ε
Οι μάχες των Βυζαντινο-Οθωμανικών Πολέμων |
| --- |
|  |
| 
* Βαφεύς
* Καταλανική εκστρατεία
* Προύσα
* Πελεκάνον
* Νίκαια
* Νικομηδεία
* Καλλίπολη (1354)
* Αδριανούπολη
* Καλλίπολη (1366)
* Φιλαδέλφεια
* Κωνσταντινούπολη (1393-1402)
* Κωνσταντινούπολη (1411)
* Κωνσταντινούπολη (1422)
* Θεσσαλονίκη
* Άλωση της Κωνσταντινούπολης
* Τραπεζούντα
 |

 |
Ο **Κέιλεμπ Στάνκο** (αγγλ. *Caleb Stanko*) είναι Αμερικανός ποδοσφαιριστής ο οποίος αγωνίζεται ως μέσος για τον Π.Α.Σ. Λαμία 1964 στη Super League.

Πρώτα χρόνια
------------

Ο Στάνκο ξεκίνησε να παίζει ποδόσφαιρο στην τοπική ομάδα Βάρνταρ ΣΚ στην Ακαδημία Ανάπτυξης Ποδοσφαίρου ΗΠΑ, με την οποία κέρδισε το εθνικό πρωτάθλημα το 2010.

Καριέρα
-------

### ΣΚ Φράιμπουργκ

Το 2011, ο Στάνκο πήρε μεταγραφή για τη γερμανική ΣΚ Φράιμπουργκ και ξεκίνησε να παίζει στη δεύτερη ομάδα της. Το 2013 ξεκίνησε προπονήσεις με την πρώτη ομάδα, ενώ πραγματοποίησε το ντεμπούτο του τον Αύγουστο του 2015 στον αγώνα ενάντια στην ΧΣΦ Μπάρμπεκ-Ούλενχορστ για το Κύπελλο Γερμανίας. Το Νοέμβριο του 2015 πραγματοποίησε το ντεμπούτο του στην 2. Μπούντεσλιγκα στον αγώνα ενάντια στην ΣΚ Παντερμπόρν 07. Εκείνη τη χρονιά, ο Στάνκο έλαβε 5 συμμετοχές στη 2. Μπουντεσλίγκα και συνέβαλλε στον προβιβασμό της ομάδας εκείνη τη χρονιά.

### ΦΚ Βαντούζ (δανεισμός)

Ο Στάνκο δόθηκε ως δανεικός από τη ΣΚ Φράιμπουργκ στην ΦΚ Βαντούζ του Λίχτενσταϊν για τη σεζόν 2016-2017, με την οποία πραγματοποίησε 26 εμφανίσεις στο Πρωτάθλημα Ελβετίας.

### ΦΚ Σινσινάτι

Στις 23 Ιανουαρίου 2019, ο Στάνκο υπέγραψε συμβόλαιο με την ομάδα της Μέιτζορ Λιγκ Σόκερ ΦΚ Σινσινάτι. Η ομάδα δεν ανανέωσε το συμβόλαιο μαζί του μετά τη σεζόν 2021.

### ΠΑΣ Γιάννινα

Στις 5 Ιανουαρίου 2022, ο Στάνκο υπέγραψε συμβόλαιο με τον Π.Α.Σ. Γιάννινα.

Καριέρα στις εθνικές ομάδες
---------------------------

Ο Στάνκο αγωνίστηκε με την Εθνική ΗΠΑ Κ-20 στο Πρωτάθλημα ΚΟΝΚΑΚΑΦ Κ-20 2013, όπου η ομάδα τερμάτισε ως φιναλίστ. Αργότερα εκείνη τη χρονιά αγωνίστηκε στο Φεστιβάλ Ποδοσφαίρου της Τουλόν και ήταν αρχηγός της ομάδας στο Παγκόσμιο Κύπελλο ποδοσφαίρου U20 2013 στον αγώνα εναντίον της Ισπανίας.

Ο ίδιος κλήθηκε για πρώτη φορά από την Εθνική ΗΠΑ ενόψει του αγώνα εναντίον του Πουέρτο Ρίκο στις 22 Μαΐου 2016. Πραγματοποίησε το ντεμπούτο του με την εθνική ομάδα στις 6 Σεπτεμβρίου 2016 στον αγώνα εναντίον του Τρινιντάντ και Τομπάγκο.

Παραπομπές
----------

1. ↑  Kennedy, Paul (August 10, 2015). «Caleb Stanko makes pro debut for Freiburg». *Soccer America Daily*.. Ανακτήθηκε στις December 1, 2015.
2. ↑  Goff, Steven (November 22, 2015). «How American soccer players abroad fared this weekend». *Washington Post*.. Ανακτήθηκε στις December 1, 2015.
3. ↑  «Club Acquires Midfielder Caleb Stanko». FC Cincinnati. 23 Ιανουαρίου 2019. Ανακτήθηκε στις 8 Μαΐου 2019.
4. ↑  «Who's in, who's out? 13 MLS clubs announce roster decisions following 2021 season | MLSSoccer.com». *mlssoccer*.
5. ↑  «ΠΑΣ Γιάννινα: Απέκτησε τον Κέιλεμπ Στάνκο». 5 Ιανουαρίου 2022.
6. ↑  Deaver, Josh (December 5, 2013). «Caleb Stanko finds success with SC Freiburg». *American Soccer Now*.. Ανακτήθηκε στις May 18, 2016.
7. ↑  Creditor, Avi (May 16, 2016). «Green, Hyndman among Klinsmann's USMNT extras vs. Puerto Rico». *Sports Illustrated*.. Ανακτήθηκε στις May 18, 2016.
Η **Λουίζα της Μεγάλης Βρετανίας** (1749 - 1768) ήταν μέλος της βρετανικής βασιλικής οικογένειας, εγγονή του Γεωργίου Β΄ και αδελφή του Γεωργίου Γ΄.

Βιογραφία
---------

Η *Λουίζα Άννα* γεννήθηκε στις 19 Μαρτίου 1749 στο Λέστερ Χάουζ του Λονδίνου και βαφτίστηκε εκεί στις 11 Απριλίου. Γονείς της ήταν ο Φρειδερίκος της Ουαλίας και η Αυγούστα της Σαξονίας-Γκότα-Άλτενμουργκ.

Η υγεία της ήταν ασταθής σε όλη της τη ζωή. Το 1764, διαπραγματεύσεις ανάμεσα στη βρετανική και τη δανική βασιλική οικογένεια για ένα γάμο μεταξύ του Διαδόχου της Δανίας και μιας Βρετανίδας πριγκίπισσας έφεραν ως αρχική επιλογή την Λουίζα. Ωστόσο, η ευάλωτη υγεία της Πριγκίπισσας ανάγκασε τον Δανό αντιπρόσωπο να επιλέξει την μικρότερη αδελφή της Καρολίνα Ματθίλδη. Το ίδιο έτος έλαβε νέα πρόταση από τον Αδόλφο Φρειδερίκο του Μεκλεμβούργου-Στρέλιτς όμως η δικαιολογημένη ανησυχία για την υγεία της έδωσε τέλος στις διαπραγματεύσεις.

Η Πριγκίπισσα Λουίζα πέθανε στο Κάρλτον Χάουζ του Λονδίνου στις 13 Μαΐου 1768 σε ηλικία μόλις 19 ετών.

Παραπομπές
----------

1. ↑
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Αυγούστου 2011. Ανακτήθηκε στις 29 Δεκεμβρίου 2015.
3. ↑
4. ↑  Bregnsbo, Michael: Caroline Mathilde. Magt og skæbne
5. ↑
Ο **Παναγιώτης (Τάκης) Τσαλαμάγκας** (γενν. Διδυμότειχο, 15 Δεκεμβρίου 1948) είναι Έλληνας παλαίμαχος κεντρώος ποδοσφαιριστής, που έκανε αξιόλογη καριέρα στο πρωτάθλημα της Α’ Εθνικής, συμμετέχοντας για 11 περιόδους στη μεγάλη κατηγορία, με τα χρώματα δύο διαφορετικών ομάδων.
Έπαιξε επίσης και στη Β’ Εθνική, ακόμη τρία έτη. Ήταν διεθνής με την Εθνική Ομάδα των Ενόπλων

Ξεκίνησε από τα εφηβικά τμήματα του Π.Α.Ο. σε μικρή ηλικία και στα 15 του χρόνια μεταπήδησε στον Α.Ο. Αιγάλεω, μεταξύ των ανταλλαγμάτων για τη μετεγγραφή των Ροκίδη και Πανουσάκη στους "πράσινους". Προωθήθηκε στην πρώτη ομάδα από τη σεζόν 1969-70 και ήταν βασικό στέλεχος της ομάδας που κατέκτησε την 4η θέση στο πρωτάθλημα (1971). Ήταν αναντικατάστατος, έως και το 1979. Τότε, το Αιγάλεω υποβιβάστηκε στη Β’ Εθνική με αποτέλεσμα ο Τσαλαμάγκας (όπως και αρκετοί συμπαίκτες του) να μετεγγραφεί στον Εθνικό Πειραιώς.

Με τους Πειραιώτες έπαιξε τρεις συνεχείς περιόδους, συμμετέχοντας σε 48 ματς και επιτυγχάνοντας δύο τέρματα. Με το Αιγάλεω είχε 179 παρουσίες στην Α’ Εθνική και είχε σκοράρει 5 φορές.

Στη Β’ Εθνική έπαιξε τη διετία 1975-77 με το Αιγάλεω (πρωταθλητής Νότου) και το 1982-83 με τα χρώματα του Α.Ο. Θηβών. Επίσης, αγωνίσθηκε στη Δ΄ Εθνική κατηγορία για λογαριασμό του Περαμαϊκού (1984 - 85).

Αγωνίσθηκε με την Εθνική ομάδα ενόπλων, την ομάδα της Αστυνομίας και σήμερα είναι συνταξιούχος της ΕΛΑΣ.

Κατά καιρούς, ανέλαβε ως προπονητής διάφορες ομάδες μεταξύ των οποίων και το Αιγάλεω (δυο φορές, τις περιόδους 1991-92 και 1994-95). Εργάσθηκε ακόμη στον Α.Ο. Περιστερίου (1983-84, παίκτης - προπονητής), στο Ζέφυρο Αιγάλεω και στη Σταμάτα.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* "40 χρόνια Ποδόσφαιρο και ΠΡΟ-ΠΟ" (Έκδοση εφημερίδας "Προπόραμα", 2000)
* Γεώργιος Παγιωτέλης, "Το έπος της Α΄Εθνικής" (ένθετο περιοδικού "Οι Παγκόσμιοι", έκδοση Κλ. Γεωργαλάς Ε.Π.Ε.)
* Διεθνής αθλητική σελίδα
* "Ποδόσφαιρο 1982" (έκδοση "Figurine Pannini", 1982)

Παραπομπές
----------

1. ↑  Φύλλο εφημερίδας "Αθλητική Ηχώ", της 7 Δεκεμβρίου 1974, σελ. 8, ρεπορτάζ Αιγάλεω Α.Ο. (συντάκτης Παύλος Γερακάρης)
2. ↑  Φύλλο εφημερίδας "Αθλητική Ηχώ" της 6 Μαΐου 1980, σελ. 2: "ΠΟΡΤΡΑΙΤΑ (Του Σωτήρη Παπαϊωάννου) Τάκης Τσαλαμάγκας, εύρημα του Παπαεμμανουήλ, δημιούργημα του Σούλη"
3. ↑  Κ. Κότσιας, στο φύλλο της εφημερίδας "*Αθλητική Φωνή*" της Δευτέρας 9 Ιανουαρίου 1984, σελ. 2: "*Το Περιστέρι συνέτριψε τον Ιερόθεο με 5-2*"[*νεκρός σύνδεσμος*]
Η ζωή του Ορφέα.
Το **Άορνον** ήταν μαντείο στην Αρχαία Ελλάδα, ευρισκόμενο στην Θεσπρωτία εντός σπηλαίου γνωστού ως **Χαρώνειον άντρον** ή **χάσμα**, από το οποίο και αναδύονταν δηλητηριώδεις ατμοί. Η ονομασία του σπηλαίου, "Χαρώνειον άντρον", αντικατοπτρίζει την πεποίθηση σύμφωνα με την οποία επρόκειτο για πύλη εισόδου προς τον Άδη, τον ελληνικό Κάτω Κόσμο. Σε μια εκδοχή του μύθου, ο Ορφέας ταξιδεύει ως το Άορνο προκειμένου να ανακτήσει την σύζυγό του, Ευρυδίκη, από τον Άδη.

Δείτε επίσης
------------

* Λίβηθρα
* Πιμπλεία

Παραπομπές
----------

1. ↑  The Oracles of the Ancient World: A Comprehensive Guide (Duckworth Archaeology) by Trevor Curnow,2004,page 184,"... outside it, to the N, there is a place called Aornum, with a sacred cave called the Charonium which emitted deadly vapours...""
2. ↑  The Greek Myths (Volume 1) by Robert Graves, 1990),page 112: "... He used the passage which opens at Aornum in Thesprotis and, on his arrival, not only charmed the ferryman Charon..."
3. ↑  Pausanias, Description of Greece,Boeotia9.30.1,[6] Others have said that his wife died before him, and that for her sake he came to Aornum in Thesprotis, where of old was an oracle of the dead. He thought, they say, that the soul of Eurydice followed him, but turning round he lost her. The Thracians say that such nightingales as nest on the grave of Orpheus sing more sweetly and louder than others.
Ο **Διονύσης Μακρής** (πραγματικό όνομα: **Διονύσιος Συντριβάνης**, γενν. Θεσσαλονίκη, 5 Φεβρουαρίου 1982) είναι Έλληνας λαϊκός τραγουδιστής.

Βιογραφικά στοιχεία
-------------------

Γεννήθηκε το 1982 στη Θεσσαλονίκη. Έγινε γνωστός από το «Dream Show» του ALPHA, με παρουσιαστή τον Ανδρέα Μικρούτσικο. Το πραγματικό του ονοματεπώνυμο είναι Διονύσης Συντριβάνης.

Το 2006 κυκλοφόρησε το άλμπουμ «Απόλαυση», που ήταν η πρώτη δισκογραφική του δουλειά. Από τον πρώτο του δίσκο, σημαντική επιτυχία σημείωσαν το ομώνυμο τραγούδι «Ήταν η ζωή μου κόλαση» και το «Μετά από μένα ποιον θα καταστρέψεις». Αργότερα, έκανε ντουέτο με τη Κέλλυ Κελεκίδου στο τραγούδι «Γλύκα μου και απόλαυσή μου».

Το 2007, ήταν υποψήφιος στη κατηγορία "καλύτερος πρωτοεμφανιζόμενος καλλιτέχνης" στα Μουσικά Βραβεία Αρίων, βράβευση την οποία τελικά κατέκτησε η Τάμτα.

Τον Ιανουάριο του 2008, κυκλοφόρησε το cd single «Μου είπες ψέματα», στο οποίο περιέχονται τέσσερα τραγούδια, ενώ το 2009, κυκλοφόρησε το άλμπουμ «Εμείς μια ζωή ΠΑΟΚ» στο οποίο περιέχονται ύμνοι του ομώνυμου αθλητικού σωματείου, που αποτελεί την αγαπημένη του ομάδα. Στη συνέχεια, κυκλοφόρησε τα cd Singles «Βρέχει στα βόρεια» και «Όγδοη Νύχτα» το 2010, «Χάρηκα πολύ» και «Μόνο εσύ» το 2011.

Προσωπική ζωή
-------------

Είναι πατέρας δύο αγοριών. Ο πρώτος του γιος γεννήθηκε όταν εκείνος ήταν μόλις 17 ετών. Ο δεύτερος του γιος γεννήθηκε το 2021.

Δισκογραφία
-----------

### Άλμπουμ

* Απόλαυση (2006)
* Εμείς μια ζωή ΠΑΟΚ (2009)
* Μου είπες ψέματα (2008)

### CD singles

* Βρέχει στα βόρεια (2010)
* Όγδοη Νύχτα (2010)
* Χάρηκα πολύ (2011)
* Μόνο Εσύ (2011)
* Εκτός ελέγχου (2012)
* Έχεις Ξεφύγει (2013)
* Δεν Στραβώνω (2015)
* Πολλά απίθανα (2016)
* Ακόμα Σ' Αγαπάω (2017)
* Έρωτας (2019)
* Όρθιοι Όλοι (2022)
* Είσαι Πάλι Εδώ (2023)

Παραπομπές
----------

1. ↑  Γιώργος Ευφραιμίδης, Απόλαυση, Ιστοσ. MucicCorner.gr, Ανακτήθηκε 23 Μαρτίου 2013
2. ↑  «Βιογραφικό: Διονύσης Μακρής». musicity.gr. 23 Μαρτίου 2013. Αρχειοθετήθηκε από το πρωτότυπο στις 6 Απριλίου 2013. Ανακτήθηκε στις 6 Απριλίου 2013.
3. ↑  «Μακρής Διονύσης». enter2life.gr. 12 Ιουλίου 2011. Αρχειοθετήθηκε από το πρωτότυπο στις 12 Ιουλίου 2011. Ανακτήθηκε στις 23 Μαρτίου 2013.
4. ↑  «Ο Διονύσης Μακρής για τον γιο του και την υποψηφιότητα του στην Θεσ/νίκη». *Tvnea.com*. Ανακτήθηκε στις 8 Σεπτεμβρίου 2022.
5. ↑  STAR.GR, Συντακτική Ομάδα. «O Διονύσης Μακρής έχασε 52 κιλά και έγινε μπαμπάς! | Star.gr». *www.star.gr*. Ανακτήθηκε στις 8 Σεπτεμβρίου 2022.
Ο **Α.Μ.Γ.Σ. Πανσουλιακός Νέου Σουλίου** είναι αθλητικός ποδοσφαιρικός σύλλογος με έδρα το Νέο Σούλι Σερρών. Η Ποδοσφαιρική ομάδα του χωριού, προήλθε το 1971 από την συνένωση των δύο παλαιότερων συλλόγων ΄΄Μ. Αλέξανδρος΄΄ και ΄΄Φιλοπρόοδος΄΄, ύστερα από προσπάθειες κάποιων ανθρώπων του χωριού που αγαπούσαν και ενδιαφέρονταν για τον αθλητισμό. Την περίοδο 2023-24 αγωνίζεται στην Β΄ Κατηγορία της ΕΠΣ Σερρών.

Ιστορία
-------

Στην δεκαετία του ’60 ιδρύθηκαν δύο ποδοσφαιρικοί σύλλογοι ο ¨Μέγας Αλέξανδρος¨ ( του μαχαλά ¨Μπατζανάδικος¨) και η ¨Φιλοπρόοδος¨ ( του κριάκορ μαχαλά) που για κάμποσα χρόνια αθλούσαν την νεολαία του χωριού στο ποδόσφαιρο με τα πενιχρά οικονομικά τους μέσα. Διαλύθηκαν όμως, γιατί δεν μπόρεσαν ν’ αντεπεξέλθουν στις οικονομικές τους υποχρεώσεις, αφού όλα τα έξοδα τα αντιμετώπιζαν μόνοι τους.

Δ’ Εθνική
---------

Το 2004 κέρδισε σε αγώνα μπαράζ για την άνοδο στην Δ’ Εθνική τα Καλά Δένδρα και την περίοδο 2004-2005 και 2005-2006 αγωνίστηκε στην Δ’ Εθνική. Η ομάδα σήμερα αγωνίζεται στην Β’ κατηγορία και βρίσκεται στην πρώτη θέση της βαθμολογίας. Στηρίζεται κυρίως στα παιδιά του χωριού.
Η χημική δομή της θειοθιξένης
Η **θειοθιξένη**, που πωλείται υπό την ονομασία **Navane** μεταξύ άλλων, είναι τυπικό αντιψυχωσικό της κατηγορίας θειοξανθίνης που σχετίζεται με την χλωροπροθιξίνη και χρησιμοποιείται στη θεραπεία ψυχώσεων όπως η σχιζοφρενία και η διπολική μανία. Εισήχθη στις Ηνωμένες Πολιτείες το 1967 από την Pfizer.

Σχετίζεται επίσης με την θειοπροπεραζίνη και την πιποθειαζίνη, μέλη της κατηγορίας φαινοθειαζίνης.

Παραπομπές
----------

1. ↑
2. ↑  José Miguel Vela· Helmut Buschmann· Jörg Holenz· Antonio Párraga· Antoni Torrens (2007). *Antidepressants, Antipsychotics, Anxiolytics: From Chemistry and Pharmacology to Clinical Application*. Weinheim: Wiley-VCH. σελ. 520. ISBN 3-527-31058-4. [*νεκρός σύνδεσμος*]
Έθελμπερτ του Ουέσσεξ σε νόμισμα (860)
Ο **Έθελμπερτ του Ουέσσεξ** (*Æthelberht*, 836 – φθινόπωρο 865) βασιλιάς του Κεντ (858 - 865) και βασιλιάς του Ουέσσεξ (860 – 865) ήταν τρίτος γιος του Έθελγουλφ του Ουέσσεξ και της πρώτης συζύγου του Οσμπούργκα, διάδοχος του αδελφού του Έθελμπαλντ του Ουέσσεξ. Την εποχή που ο πατέρας του επισκέφτηκε την Ρώμη τοποθετήθηκε αντιβασιλιάς του Κεντ (855), ο μεγαλύτερος αδελφός του Έθελμπαλντ τοποθετήθηκε αντίστοιχα αντιβασιλιάς των Δυτικών Σαξόνων. Μετά τον θάνατο του πατέρα τους (858) ο Έθελμπερτ τον διαδέχτηκε ως βασιλιάς του Κεντ, ο Έθελμπαλντ αντίστοιχα σαν βασιλιάς των Δυτικών Σαξόνων, όταν ο Έθελμπαλντ πέθανε άτεκνος (860) ο Έθελμπερτ τον διαδέχθηκε και στο βασίλειο των Δυτικών Σαξόνων.
Στέφθηκε βασιλιάς όπως ο πατέρας του στο Κινγκστον πάνω στον Τάμεση. Το Αγγλοσαξωνικό χρονικό περιγράφει ότι την περίοδο που ήταν βασιλιάς ο Έθελμπερτ επικρατούσε αρμονία και ειρήνη αλλά οι Βίκινγκ παρέμεναν μεγάλη απειλή, επιτέθηκαν ανεπιτυχώς στο Γουίντσεστερ και λεηλάτησαν το ανατολικό Κεντ.

Η σημαντικότερη εξέλιξη την περίοδο της βασιλείας του Έθελμπερτ ήταν το γεγονός ότι το Ουέσσεξ ενώθηκε με τις κατακτημένες περιοχές στην νοτιοανατολική Αγγλία σε ένα ενιαίο βασίλειο, ένα διάταγμα τον πρώτο χρόνο της βασιλείας περιλαμβάνει για πρώτη φορά μια πλήρη ενοποίηση των Δυτικών Σαξόνων και του Κεντ. Σε αντίθεση με τους προγενεστέρους του δεν τοποθέτησε μέλη της βασιλικής οικογένειας σαν αντιβασιλείς σε διάφορες περιοχές του βασιλείου.
Ο Έθελμπερτ πέθανε (866) και τον διαδέχθηκε στον θρόνο ο επόμενος αδελφός του Έθελρεντ του Ουέσσεξ και του Κεντ. Τάφηκε στο αβαείο του Σέρμπορν στο Ντόρσετ δίπλα από τον αδελφό του Έθελμπαλντ.

Παραπομπές
----------

1. 1 2 3 4  Darryl Roger Lundy: (Αγγλικά) *The Peerage*.
2. 1 2 3 4 5 6  «Kindred Britain»
3. ↑  Ανακτήθηκε στις 22  Μαρτίου 2020.
4. ↑  Yorke, Barbara. Kings and Kingdoms in Early Anglo-Saxon England. (London: Seaby, 1990. ISBN 1-85264-027-8), pp. 148–158 & p. 133, table 15.
5. ↑  Stenton, Frank (1971), Anglo-Saxon England (3rd ed.), Oxford: Clarendon, p. 245
6. ↑  Miller, Sean (2004). "Æthelberht (d. 865)". Oxford Dictionary of National Biography (online ed.). Oxford University Press.
7. ↑  Miller, Sean (2004). "Æthelberht (d. 865)". Oxford Dictionary of National Biography (online ed.). Oxford University Press.

Πηγές
-----

* Yorke, Barbara. Kings and Kingdoms in Early Anglo-Saxon England.
* Stenton, Frank (1971), Anglo-Saxon England (3rd ed.), Oxford: Clarendon
* Miller, Sean (2004). "Æthelberht (d. 865)". Oxford Dictionary of National Biography (online ed.). Oxford University Press.

Εξωτερικοί σύνδεσμοι
--------------------

* Πολυμέσα σχετικά με το θέμα  Æthelberht of Wessex στο Wikimedia Commons
* Έθελμπερτ του Ουέσσεξ

  


|  |
| --- |
| Έθελμπερτ του Ουέσσεξ **Οίκος του Ουέσσεξ****Γέννηση:** 835 **Θάνατος:** 866 |
| Βασιλικοί τίτλοι |
| ΠροκάτοχοςΈθελμπαλντ του Ουέσσεξ | **Βασιλιάς του Ουέσσεξ**860 - 866 | ΔιάδοχοςΈθελρεντ |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 41371137
* LCCN: nb2008005872

 |

 |
Ο **Αργύρης Μπακιρτζής** (Θεσσαλονίκη, 18 Ιανουαρίου 1947) είναι Έλληνας αρχιτέκτονας, τραγουδιστής και ηθοποιός.

Βιογραφία
---------

Γεννήθηκε στις 18 Ιανουαρίου του 1947 στη Θεσσαλονίκη. Είναι αρχιτέκτονας στην Αρχαιολογική Υπηρεσία της Καβάλας με ιδιαίτερο έργο στις βυζαντινές αρχαιότητες της Βορείου Ελλάδας. Πιο συγκεκριμένα έχει ασχοληθεί με την αναστήλωση και τη διατήρηση των εξής μνημείων: Καμάρες της Καβάλας, τον τεκκέ του Σέλινου, το Μεγάλο Τέμενος Διδυμοτείχου, την Κοσμοσώτειρα Φερρών, το Οκτάγωνο Φιλίππων, τα τζαμιά των Σερρών, τον πύργο της Απολλωνίας, τον πύργο του Καντακουζηνού στο Πύθιο, τα σπίτια της Παναγίας Καβάλας, την παλιά πόλη της Ξάνθης, κ.ά.. Μένει χρόνια στην Καβάλα. Είναι επίσης ο τραγουδιστής των Χειμερινών Κολυμβητών, του μακροβιότερου ελληνικού σχήματος. Είναι αυτοδίδακτος μουσικός και γράφει στίχους και μουσική.

Είναι αγαπημένος ηθοποιός του Σταύρου Τσιώλη και έχει πρωταγωνιστήσει σε πολλές ταινίες του, όπως το «Έρωτας στη χουρμαδιά» (1990), «Παρακαλώ γυναίκες μην κλαίτε» (1992), «Ο Χαμένος Θησαυρός του Χουρσίτ Πασά» (1996), «Ας περιμένουν οι γυναίκες» (1998) και «Φτάσαμεεε!...» (2004).

Παραπομπές
----------

1. ↑  «Αργύρης Μπακιρτζής». *LiFO*. Ανακτήθηκε στις 27 Ιανουαρίου 2016.
2. ↑  «Argyris Bakirtzis». *IMDb*. Ανακτήθηκε στις 27 Ιανουαρίου 2016.

Εξωτερικοί σύνδεσμοι
--------------------

* • Αργύρης Μπακιρτζής: Βουτιά στη Θεσσαλονίκη των παιδικών μου χρόνων
Το ***Ένας άνθρωπος και ο σκύλος του*** (Πρωτότυπος τίτλος:*Un Homme et Son Chien*) είναι Γαλλική δραματική ταινία του 2008 σε σκηνοθεσία Φράνσις Χάστερ, με πρωταγωνιστή τον Ζαν Πολ Μπελμοντό, βασισμένη στην ταινία *Ό,τι μου αρνήθηκαν οι άνθρωποι* του 1952 σε σκηνοθεσία Βιττόριο ντε Σίκα και σενάριο Τσέζαρε Ζαβατίνι.

Αυτή ήταν η πρώτη ταινία εδώ και επτά χρόνια με τον Μπελμοντό μετά την ανάρρωσή του από εγκεφαλικό  και τον τελευταίο κινηματογραφικό ρόλο πριν από το θάνατό του το 2021.

Πλοκή
-----

Η υπόθεση της ταινίας αναφέρεται στον Σαρλ έναν συνταξιούχο που μένει σε δωμάτιο υπηρεσίας στο σπίτι της ερωμένης του, μιας πλούσιας χήρας. Ωστόσο κάποια στιγμή αναγκάζεται να βγει στο δρόμο με τον σκύλο του αφού η χήρα διακόπτει τη σχέση μαζί του, καθώς αποφασίζει να παντρευτεί ξανά. Έγκυος σε έναν άγνωστο πατέρα, η Λέιλα, η νεαρή οικιακή βοηθός, δεν μπορεί παρά να του προσφέρει τη στοργή και το λαμπερό της χαμόγελο. Σε αντάλλαγμα, ο Σαρλ θα της δώσει πολλά περισσότερα. Χωρίς άλλους πόρους εκτός από μια πενιχρή σύνταξη, ο Σαρλ μαζί με τον σκύλο του περιφέρονται στους δρόμους του Παρισιού. Κανένα χέρι δεν απλώνεται προς το μέρος του και η αξιοπρέπειά του του απαγορεύει να απλώσει το δικό του. Επειδή πάντα πάλευε, αυτός ο άνθρωπος, με τον σκύλο του στο πλευρό του, θα συνεχίσει να παλεύει. Και όταν βρίσκονται μόνοι σε αυτή τη σιδηροδρομική γραμμή, ο θόρυβος του ορμητικού τρένου αναγγέλλει το τέλος ή την αρχή μιας άλλης ζωής.

Υποδοχή
-------

Παρά την επιστροφή του Μπελμοντό στον κινηματογράφο, αυτή η ταινία ήταν εμπορική αποτυχία (μόνο περισσότερους από 200.000 θεατές).

Ο Αλέν Ντελόν εξέφρασε τη λύπη του που ο Μπελμοντό, συνδεδεμένος στο κοινό με μια εικόνα πάθους, φαντασίας και δυναμισμού, είχε κάνει μια ταινία τόσο αντίθετη με την εικόνα του. Μετά από αυτή την ηχηρή καλλιτεχνική, λαϊκή και κριτική αποτυχία, ο Φράνσις Χάστερ δεν σκηνοθέτησε πλέον καμία ταινία.

Παραπομπές
----------

1. ↑  www.imdb.com/title/tt1174049/. Ανακτήθηκε στις 8  Μαΐου 2016.
2. 1 2 3 4  www.allocine.fr/film/fichefilm\_gen\_cfilm=133572.html. Ανακτήθηκε στις 8  Μαΐου 2016.
3. 1 2 3 4 5 6  (Τσεχικά) *Česko-Slovenská filmová databáze*. 2001.
4. ↑  «French Star as He Is, Stroke and All». *New York Times*. 21 January 2009.. Ανακτήθηκε στις 9 October 2015.

Εξωτερικοί σύνδεσμοι
--------------------

* Ένας άνθρωπος και ο σκύλος του στην IMDb (Αγγλικά)Edit on Wikidata

* Ένας άνθρωπος και ο σκύλος του στο AllMovie (Αγγλικά)Edit on Wikidata

* Ένας άνθρωπος και ο σκύλος του στο Rotten Tomatoes (Αγγλικά)Edit on Wikidata

* Ένας άνθρωπος και ο σκύλος του στο TCMDB (Αγγλικά)Edit on Wikidata

* Ένας άνθρωπος και ο σκύλος του στο AlloCine (Γαλλικά)Edit on Wikidata

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
* Πύλη:Γαλλία
 |

 |
H **Ομάδα Δράση** είναι μονάδα της Ελληνικής Αστυνομίας που συγκροτήθηκε τον Νοέμβριο του 2019 για την καταστολή σοβαρών επεισοδίων. Πρόκειται για μια ομάδα πρόληψης και καταστολής εγκληματικότητας με δυνατότητα ταχείας απόκρισης.

Η μονάδα στελεχώνεται κατά βάση από το σώμα των ειδικών φρουρών. Η κατάργηση της Ομάδας ΔΕΛΤΑ από την κυβέρνηση του ΣΥΡΙΖΑ είχε προκαλέσει πολλές αντιδράσεις από την τότε αντιπολίτευση και έξαρση της εγκληματικότητας σε πολλές περιοχές με επίκεντρο το κέντρο της Αθήνας. Η Νέα Δημοκρατία είχε υποσχεθεί προεκλογικά ότι θα επανασυστήσει την συγκεκριμένη μονάδα σε περίπτωση που εκλεγεί. Η νέα Ομάδα Δράση, με κοινά χαρακτηριστικά και παρόμοιο ρόλο ήρθε ως εκπλήρωση της εξαγγελίας αυτής

Η Δράση συστάθηκε επισήμως στις 11 Νοεμβρίου του 2019, αρχικά με 51 άνδρες στο δυναμικό της και με στόχο την περιφρούρηση της περιοχής των Εξαρχείων, η οποία παρουσίαζε πολύ υψηλά επίπεδα εγκληματικότητας. Αργότερα οι αρμοδιότητες και το πεδίο δράσης της μονάδας επεκτάθηκαν σε ολόκληρη την Αθήνα, αλλά και Θεσσαλονίκη αποσκοπώντας στην μείωση της παραβατικότητας στις δύο μεγάλες πόλεις της χώρας.

Η μονάδα έχει επικριθεί έντονα για υπέρμετρη χρήση βίας και αστυνομική αυθαιρεσία από την αντιπολίτευση, τα κόμματα της εξωκοινοβουλευτικής αριστεράς, φοιτητικές οργανώσεις προσκείμενες στον χώρο και συνδικαλιστικές οργανώσεις. Ο ΣΥΡΙΖΑ έχει ζητήσει την κατάργηση της ομάδας.

Παραπομπές
----------

1. ↑  «Δράση»: Η νέα δίκυκλη ομάδα της αστυνομίας
2. ↑  Η διαδικασία και τα κριτήρια για 1.500 προσλήψεις στις ομάδες ΔΙΑΣ και ΔΕΛΤΑ
3. ↑  Βουλευτές της ΝΔ ζητούν ανασύσταση της ομάδας ΔΕΛΤΑ
4. ↑  Κ. Μητσοτάκης: «Δεσμεύομαι ότι θα επαναφέρουμε την Ομάδα Δέλτα - Θα προσλάβουμε 1500 νέους αστυνομικούς»
5. ↑   Την κατάργηση της Ομάδας ΔΡΑΣΗ και την άμεση έναρξη Ένορκης Διοικητικής Εξέτασης για την δίκαιη απόδοση ευθυνών ζητάει ο ΣΥΡΙΖΑ-ΠΣ
Η **Άννα** (5 Νοεμβρίου 1563 - 13 Ιουνίου 1588) από τον Οίκο του Νάσσαου ήταν κόρη του πρίγκιπα της Οράγγης και με τον γάμο της έγινε κόμισσα του Νάσσαου-Ντίλενμπουργκ.

Βιογραφία
---------

Ήταν η δεύτερη κόρη (1η από τον 2ο γάμο) του Γουλιέλμου του *Σιωπηλού* πρίγκιπα της Οράγγης και κυβερνήτη (stadholder) της Ολλανδίας, Ζηλανδίας, Ουτρέχτης, Φρισίας και της 2ης συζύγου του Άννας των Βέττιν, κόρης του Μαυρίκιου εκλέκτορα της Σαξονίας.

Η Άννα και ο σύζυγός της Γουλιέλμος-Λουδοβίκος παντρεύτηκαν αμέσως μετά τα 24α γενέθλιά της, στις 25 Νοεμβρίου 1587. Ωστόσο ο γάμος ήταν σύντομος, καθώς η Άννα απεβίωσε μόλις έξι μήνες μετά. Έτσι δεν είχαν παιδιά και ο Γουλιέλμος-Λουδοβίκος δεν ξανανυμφεύτηκε. Αυτός έγινε κόμης του Νάσσαου-Ντίλενμπουργκ.

Η μητέρα της Άννας, η Άννα της Σαξονίας (1544-1577) δεν είχε ποτέ έναν ευτυχισμένο γάμο με τον Γουλιέλμο τον Σιωπηλό. Η Άννα της Σαξονίας (1544-1577) ήταν ασταθούς συμπεριφοράς και βίαιη. Δεν ήταν δημοφιλής με τα μέλη της οικογένειάς της και τους πολίτες της.

Η Άννα της Σαξονίας (1544-1577) συναντούσε τον δικηγόρο της, με τον οποίο είχε μία παράνομη κόρη, τη Χριστίνα. Μετά από αυτό το περιστατικό, η Άννα και τα αδέλφια της δεν είδαν ξανά τη μητέρα τους. Η Άννα της Σαξονίας (1544-1577) στάλθηκε στο κάστρο του Μπάιλσταϊν με τη Χριστίνα, εδώ η συμπεριφορά της γινόταν χειρότερη, μέχρι που οι υπηρέτες διατάχτηκαν να κρατήσουν όλα τα μαχαίρια μακριά της, για να μην επιτεθεί σε κάποιον. Η Άννα της Σαξονίας (1544-1577) άρχισε να υποφέρει από ψευδαισθήσεις και βίαιες εκρήξεις· η Χριστίνα απομακρύνθηκε από τη φροντίδα της και στάλθηκε για να μεγαλώσει με την Άννα και τα αδέλφια της. Ο Γουλιέλμος ακύρωσε τον γάμο τους και νυμφεύτηκε 3η και 4η φορά. Η Άννα της Σαξονίας (1544-1577) έζησε τις υπόλοιπες μέρες της στη Δρέσδη, μέχρι το τέλος της σε ηλικία 32 ετών το 1577.

Ο πατέρας της άννας του Νάσσαου νυμφεύτηκε τότε την Καρλόττα του Μονπανσιέ, με την οποία απέκτησε έξι κόρες. Μετά το τέλος της το 1582, ο Γουλιέλμος νυμφεύτηκε τη Λουίζ ντε Κολινί, που έκανε τον Φρειδερίκο-Ερρίκο πρίγκιπα της Οράγγης.

Μεταξύ των αδελφών της Άννας ήταν ο Mαυρίκιος πρίγκιπας της Οράγγης και η Αιμιλία του Νάσσαου.

Οικογένεια
----------

Παντρεύτηκε το 1587 τον Γουλιέλμο-Λουδοβίκο κόμη του Νάσσαου-Ντίλενμπουργκ. Δεν απέκτησαν απογόνους.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* BPN: 32531961

 |

 |
Συντεταγμένες: 36°15′14″N 28°06′51″E﻿ / ﻿36.2538147°N 28.1140461°E﻿ / 36.2538147; 28.1140461
Οι **Επτά Πηγές** είναι περιοχή κοντά στο χωριό Αρχάγγελος στη Ρόδο.

Το φράγμα στις Επτά Πηγές
ΧάρτηςΤοποθεσία των Επτά πηγών στον χάρτης της Ελλάδας.

Ονομασία
--------

Η περιοχή ονομάστηκε έτσι από τις επτά πηγές που βρίσκονται σε πλαγιά και από τις οποίες αναβλύζει νερό προερχόμενο από τον ποταμό Λουτάνη. Το νερό από τα επτά αυτά σημεία περνώντας μέσα από μια στενή σήραγγα καταλήγει σε μια λίμνη που βρίσκεται στην περιοχή.

Πληροφορίες
-----------

Η λίμνη έχει βάθος από 1 έως 8 μέτρα  και μήκος περίπου 200 μέτρα και στην οποία μπορεί κάποιος να κολυμπήσει. Πρόκειται για τεχνητή λίμνη που δημιουργήθηκε χάρη στην κατασκευή ενός φράγματος από τους Ιταλούς, προκειμένου να εφοδιάζουν με νερό το γειτονικό χωριό Κολύμπια.

Σήραγγα
-------

Η σήραγγα που συνδέει το ποτάμι με τη λίμνη ξεκίνησε να κατασκευάζεται το 1920 και ολοκληρώθηκε 11 χρόνια μετά. Η σήραγγα έχει μήκος 150 μέτρα και βάθος 13 μέτρα. Στη μέση της διαδρομής, υπάρχει ένα πηγάδι το οποίο χρησιμεύει ως φωταγωγός και αεραγωγός, ενώ η λίμνη που καταλήγουν τα νερά, περιφράσσεται από φράγμα κι εκεί που ξεχειλίζει σχηματίζεται ένας καταρράκτης.

Διαδρομές
---------

Η διαδρομή προς τις Επτά Πηγές και η ρεματιά με τα πλατάνια και τα πεύκα είναι μεγάλης φυσικής ομορφιάς. Σε όλο το πλάτος της ρεματιάς υπάρχουν γεφυράκια, λίμνη με πάπιες και το ροδίτικο γκιζάνι.

Φωτοθήκη
--------

* Η σήραγγα των Επτά ΠηγώνΗ σήραγγα των Επτά Πηγών
* 
* 
* 
* 
* 
* 


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Επτά Πηγές** |

Παραπομπές
----------

1. 1 2  «Επτά Πηγές - Secret Rhodes». *Secret Rhodes*. Αρχειοθετήθηκε από το πρωτότυπο στις 2018-02-28.. Ανακτήθηκε στις 2018-03-07.
2. ↑  «Επτά Πηγές, Φύση και εξορμήσεις στη Ρόδο». *www.rhodesguide.com*. Ανακτήθηκε στις 7 Μαρτίου 2018.
3. ↑  nikosgr (2012-07-12). «Επτά πηγές». *Guide of Rhodes*. Αρχειοθετήθηκε από το πρωτότυπο στις 2017-09-11.. Ανακτήθηκε στις 2018-03-07.
Ο **Όμιλος Φιλάθλων Αλεξανδρείας** ιδρύθηκε το 1905 στην Αλεξάνδρεια της Αιγύπτου και ήταν καθαρά γυμναστικό σωματείο. Προσπάθησε να αντιπαρατεθεί στον γηρασμένο Μίλωνα αλλά οι βαλκανικοί πόλεμοι που ακολούθησαν είχαν ως αποτέλεσμα η δράση του να ανασταλεί και τελικά να διαλυθεί.

Ίδρυση
------

Το 1905 μια ομάδα φιλάθλων της Αλεξάνδρειας αποφάσισε να δημιουγήσει ένα νέο αθλητικό σωματείο, με σκοπό την προώθηση κυρίως του κλασικού αθλητισμού. Πρόεδρος ανέλαβε ο Β. Σαράντης, ο οποίος ήταν μέλος και στο Μίλωνα, και γυμναστής ο Α. Κόκκινος. Ο "Όμιλος Φιλάθλων", όπως ονομάστηκε, εξασφάλισε γυμναστήριο σε έκταση που παραχώρησε ο Ιωάννης Καζούλης στην περιοχή του θεάτρου Αλάμπρα, αλλά το 1907 που πέθανε ο Καζούλης οι κληρονόμοι του πήραν πίσω την έκταση. Έτσι ο Όμιλος αναγκάστηκε να αναστείλει τις δραστηριότητές του ως το Πάσχα του 1908.

Τότε ανέλαβε πρόεδρος ο Δ. Κωνίδης, ο οποίος βρήκε ένα νέο χώρο για γυμναστήριο, στην οδό Γερμανίας και ο σύλλογος συνέχισε τη δράση του. Στη νέα διοίκηση του Ομίλου μετείχαν επίσης οι: Σωτ. Λιάτσης, Ι. Καστρενούδης, Βλ. Ήμερος, Ν. Μεταξάς, Ιω. Στεφανουδάκης, Λ. Λανιάς, Ν. Φραγκούλης, Π. Σκορδίλης, Κ. Γεωργίου, Κ. Χριστοδούλου, Χαρ. Ομηρόλης, Χρ. Πατίχας, Αντ. Κόκκινος.

Δραστηριότητες
--------------

Στις 8 Μαΐου 1909 αναφέρεται η διοργάνωση εσωτερικών αθλητικών αγώνων του Ομίλου στο Ρον Πουάν. Περιλάμβαναν αγωνίσματα στίβου, άρσης βαρών, πάλης και διελκυστίνδας.

Αλλά η σημαντικότερη δραστηριότητα που πραγματοποίησε ο Όμιλος στη βραχύχρονη ζωή του ήταν η διοργάνωση στις 18-20 Μαρτίου 1910 του πανελλήνιου πρωταθλήματος στίβου και ταυτόχρονα των Παναιγύπτιων Αγώνων. Ήταν η μοναδική φορά που το πανελλήνιο πρωτάθλημα έγινε στην Αίγυπτο. Για το σκοπό αυτό κατασκευάστηκαν ξύλινες εξέδρες στο στάδιο από το Β. Ήμερο, χωρητικότητας 6.000 θεατών. Οι αγώνες είχαν μεγάλη επιτυχία. Μετείχαν συνολικά 30 σύλλογοι και 230 αθλητές από την Αθήνα, τη Σμύρνη, την Πάτρα και άλλες πόλεις του ελληνισμού. Μεταξύ άλλων έλαβε μέρος και ο ολυμπιονίκης Σπύρος Λούης.

Διάλυση
-------

Μετά τη θριαμβευτική διοργάνωση των πανελλήνιων αγώνων, το μέλλον του Ομίλου φάνταζε λαμπρό. Το Μάρτιο του 1912 έλαβε μέρος στους Πανελλήνιους Αγώνες στο Παναθηναϊκό Στάδιο, όπου ο αθλήτης του Δημήτριος Βέργος αναδείχθηκε νικητής στην πάλη βαρέων βαρών. Όμως, το ξέσπασμα των βαλκανικών πολέμων και η επιστράτευση πολλών Ελλήνων της Αλεξάνδρειας, είχε ως αποτέλεσμα ο όμιλος να περιπέσει σε αδράνεια. Το Γυμναστήριό του μεταφέρθηκε στο Σάτμπι και ουσιαστικά ενοποιήθηκε με την Αθλητική Ένωση Ελλήνων Αλεξανδρείας, αν και δεν λήφθηκε κάποια επίσημη απόφαση συγχώνευσης.

Βιβλιογραφία
------------

* Ι.Μ. Χατζηφώτη, "Αλεξάνδρεια, Οι δυο αιώνες του νεότερου Ελληνισμού (19ος-20ός)", 1999, σελ. 462-463.

Αναφορές
--------

1. ↑  Οι μεγάλοι Αθλητικοί Αγώνες της Αλεξανδρείας", εφ. "Σκριπ", 13/5/1909, σ. 2.
2. ↑  "Τα χθεσινά αποτελέσματα των Πανελληνίων Αγώνων", "Εμπρός", 1/4/1912, σ. 4. Αρχειοθετήθηκε 2016-03-05 στο Wayback Machine.
Η **Κάρλα Μονρόιγ** (*Karla Monroig*) ισπανική  προφορά ΔΦΑ: [ˈkarla monˈroiɣ], γεννημένη στις 5 Μαρτίου 1979 στην Γκουαγιάμα, Πουέρτο Ρίκο, είναι ηθοποιός, μοντέλο και παρουσιάστρια της τηλεόρασης.

Πρώτα Βήματα
------------

Η Κάρλα Μονρόιγ γεννήθηκε στην Γκουαγιάμα, Πουέρτο Ρίκο, που βρίσκεται στη νότια παράκτια περιοχή της κοιλάδας του νησιού του Πουέρτο Ρίκο. Άρχισε να παίρνει μαθήματα του μοντελισμού και έχει ένα πτυχίο στην επικοινωνία στο πανεπιστήμιο. Ήλθε δεύτερη σε δύο σημαντικούς διαγωνισμούς ομορφιάς στο Πουέρτο Ρίκο.

Επαγγελματίας μοντέλο
---------------------

Αμέσως, η επαγγελματική καριέρα της ως μοντέλο απογειώθηκε. Πόζαρε για διάφορα γνωστά περιοδικά του Πουέρτο Ρίκο. Έχει επίσης γράψει άρθρα σχετικά με την ομορφιά και τον μοντελισμό στα διάφορα περιοδικά.

Το 2000 γίνεται ανταποκρίτρια ειδήσεων στην Univision του Πουέρτο Ρίκο. Το ίδιο έτος παρουσίασε ένα ριάλιτι σόου. Το 2001, παρουσίασε μια άλλη τηλεοπτική εκπομπή, στην οποία πήρε συνεντεύξεις από διεθνείς προσωπικότητες όπως ο Αλεχάντρο Σανθ, και ο Τσαγιάν, μεταξύ άλλων. Ήταν η παρουσιάστρια της τηλεοπτικής εκπομπής *Caliente* (*Καυτός*), στο Μεξικό.

Καριέρα στην ηθοποιία
---------------------

Το 2004 έπαιξε στη μεξικάνικη τηλενουβέλα "Inocente de Ti", παίζοντας την Γκλόρια. Το 2008 πρωταγωνίστησε στο Πρόσωπο της Αναλία, όπου έπαιξε την Ισαμπέλ Μαρτίνες.

| Έτος | Τηλενουβέλες | Ρόλος |
| --- | --- | --- |
| 2011-2012 | La Casa de al Lado | Ρεμπέκα Αρισμένδι |
| 2010–2011 | Alguien Te Mira | Ματίλδε Λαρραΐν |
| 2009–2010 | Más Sabe el Diablo | Βιρχίνια Ντάβιλα |
| 2008–2009 | Το πρόσωπο της Αναλία | Ισαμπέλ Μαρτίνες |
| 2007-2008 | Dame Chocolate | Σαμάνθα Πόρτερ /Ντέμπορα Πόρτερ |
| 2006 | Dueña y Señora | Αδριάνα Ρόμπλες/Αμάντα Σολέρ |
| 2006 | Decisiones, επεισόδιο: Mamacita Rica | Λούνα |
| 2005 | Inocente de Ti | Γκλόρια ντελ Χούνκο |

| Έτος | Ταινίες | Ρόλος |
| --- | --- | --- |
| 2009 | Hunted by Night | Κάρι |
| 2005 | Yo Creo en Santa Claus | Παρουσιάστρια |
| 2002 | Mas allá del límite |  |

Εξωτερικοί σύνδεσμοι
--------------------

1. ↑  (27 Ιουλίου 2011). Karla Monroig sacará las garras Αρχειοθετήθηκε 2014-12-23 στο Wayback Machine. *El Nuevo Día*

* Η Κάρλα Μονρόιγ στο IMDb
* Βιογραφία της Κάρλα Μονρόιγ στο esmas Αρχειοθετήθηκε 2013-07-23 στο Wayback Machine. (Ισπανικά)
* Βιογραφία της Κάρλα Μονρόιγ στην Univision (Ισπανικά)
* Βιογραφία της Κάρλα Μονρόιγ στο Noveleros (Ισπανικά)
* Φωτογραφίες της Κάρλα Μονρόιγ στο Noveleros (Ισπανικά)
* Προφίλ της Κάρλα Μονρόιγ στο Mediamass (Ισπανικά)
Ο **Λουίς Κάρλος Τεχάδα Ανσέλ** (ισπανικά: *Luis Carlos Tejada Hansell*, γεννημένος στις 28 Μαρτίου 1982) είναι Παναμέζος ποδοσφαιριστής που αγωνίζεται ως επιθετικός. Είναι κάτοχος του ρεκόρ διεθνών τερμάτων της Εθνικής Παναμά με 43 γκολ.

Καριέρα
-------

Το ντεμπούτο του στο επαγγελματικό ποδόσφαιρο ήταν στο πρωτάθλημα της πατρίδας του, όπου κατάφερε να κάνει εύκολα εντύπωση και γρήγορα μετακόμισε στην Κολομβία, όπου αγωνίστηκε για δύο χρόνια. Μετά το 2005 ξεκίνησε καριέρα στα Ηνωμένα Αραβικά Εμιράτα και την Αλ Αΐν, όπου δεν προσέφερε τα αναμενόμενα. Ακολούθησαν μεταγραφές σε πολλές ομαδες και χώρες με αξιοπρόσεκτη την αγωνιστική του παρουσία στο Περού την περίοδο 2010–12 με την Χουάν Άουριτς, με την οποία κατέκτησε και το μοναδικό συλλογικό του τίτλο, το πρωτάθλημα του 2011.

Σε διεθνές επίπεδο έκανε το ντεμπούτο του με την εθνική ανδρών στις 5 Αυγούστου του 2001 με αντίπαλο την Κούβα. Οι καλύτερες στιγμές της καριέρας του ήταν το 2005, όταν οδήγησε τον Παναμά στον τελικό του ΚΟΝΚΑΚΑΦ Γκολντ Καπ το 2005, όπου η Εθνική του ομάδα τερμάτισε δεύτερη. Σκόραρε τρία γκολ και ήταν πρώτος σκόρερ, αλλά έχασε το πέναλτι του στη διαδικασία των πέναλτι εναντίον των Ηνωμένων Πολιτειών στον τελικό. Ονομάστηκε ο πολυτιμότερος παίκτης της διοργάνωσης για τις προσπάθειές του. Σημαντική στιγμή ήταν και η συμμετοχή του Παναμά με αυτόν αρχηγό στο Παγκόσμιο Κύπελλο Ποδοσφαίρου 2018 για πρώτη φορά στην ιστορία της χώρας. Εκεί έκλεισε τη διεθνή του σταδιοδρομία έχοντας 108 εμφανίσεις και 43 γκολ.

Δείτε επίσης
------------

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑  «Panama - Record International Players». Ανακτήθηκε στις 24 Ιανουαρίου 2022.
2. ↑  «Luis Carlos Tejada Hansell (Player)». Ανακτήθηκε στις 24 Ιανουαρίου 2022.
3. ↑  «LUIS TEJADA CAREER». Ανακτήθηκε στις 24 Ιανουαρίου 2022.
4. 1 2  «Luis Carlos Tejada Hansell - Century of International Appearances». Ανακτήθηκε στις 24 Ιανουαρίου 2022.
5. ↑  «CONCACAF Championship, Gold Cup 2005». Ανακτήθηκε στις 24 Ιανουαρίου 2022.
6. ↑  «CONCACAF Championship, Gold Cup 2005 - Full Details». Ανακτήθηκε στις 24 Ιανουαρίου 2022.
7. ↑  «FIFA : 2018 FIFA World Cup Russia™ - PANAMA». Ανακτήθηκε στις 24 Ιανουαρίου 2022.
Ο **Εδουάρδος του Νόρφολκ** ή του Μπράδερτον, αγγλ.: *Edward of Norfolk* ή *of Brotherton* (π. 1323 – πριν από τις 9 Αυγούστου 1334) από τον Οίκο του Ανζού, ήταν ο μόνος γιος του Θωμά του Μπράδερτον 1ου κόμη του Νορφολκ και εγγονός του βασιλιά Εδουάρδου Α΄ της Αγγλίας.

Βιογραφία
---------

Γεννημένος περί το 1323, ο Εδουάρδος ήταν ο μόνος γιος του Θωμά του Μπράδερτον, πρώτου γιου του βασιλιά Εδουάρδου Α' από τον δεύτερο γάμο του με τη Μαργαρίτα της Γαλλίας (1279;–1318), κόρη του βασιλιά Φιλίππου Γ' της Γαλλίας (π. 1285).  Μητέρα του ήταν η Άλις ντε Χέιλς (απεβ. το 1330 ή πριν), κόρη του σερ Ρότζερ ντε Χέιλς του Χέιλς Χωλ στο Λόντον στο Ράουτον του Νόρφολκ, από τη σύζυγό του Άλις Σκόγκαν.    Είχε δύο αδελφές:

* Μαργαρίτα, δούκισσα του Νόρφολκ (π. 24 Μαρτίου 1399), η οποία παντρεύτηκε πρώτα τον Τζον Σήγκρεϊβ, 4ο βαρόνο Σήγκρεϊβ, από τον οποίο απέκτησε δύο γιους και δύο κόρες, και δεύτερον τον σερ Γουόλτερ Μάννυ.
* Αλίκη του Νόρφολκ (π. 30 Ιανουαρίου 1352), η οποία παντρεύτηκε, πριν από τις 29 Αυγούστου 1338, τον σερ Έντουαρντ Μόνταγκιου (π. 14 Ιουλίου 1361), από τον οποίο απέκτησε έναν γιο και δύο κόρες.

Οικογένεια
----------

Λίγο μετά τις 29 Μαΐου 1328 στο Χέρεφορντ, ο Εδουάρδος του Νόρφολκ νυμφεύτηκε τη Βεατρίκη Μόρτιμερ, κόρη του Ρότζερ Μόρτιμερ, 1ου κόμη του Μαρς, από την Ιωάννα ντε Ζενεβίλ (απεβ. 1356)  Η τελετή ήταν ένας διπλός γάμος, στον οποίο η αδελφή της νύφης, Aγνή Μόρτιμερ, παντρεύτηκε τον Λώρεντς Χέιστινγκς, αργότερα 1ο κόμη του Πέμπροκ.  Οι εορτασμοί συνοδεύοντο από μία υπέροχη κονταρομαχία και συμμετείχαν ο Εδουάρδος Γ' και η μητέρα του, Ισαβέλλα της Γαλλίας, η οποία ήταν τότε ερωμένη του πατέρα της νύφης, Ρότζερ Μόρτιμερ.   Δεν υπήρχαν απόγονοι  και δύο χρόνια μετά την τελετή, ο Ρότζερ ντε Μόρτιμερ απαγχονίστηκε στο Τάιμπερν ως κοινός εγκληματίας. 

Ο Εδουάρδος του Νόρφολκ απεβίωσε πριν από τις 9 Αυγούστου 1334, πριν από τον πατέρα του. 

Η χήρα του παντρεύτηκε, πριν από τις 13 Σεπτεμβρίου 1337, τον σερ Tόμας ντε Μπριούς (π. 9 ή 16 Ιουνίου 1361), γιο και κληρονόμο του σερ Πήτερ ντε Μπριούς από το Tέτμπουρυ, Γκλώστερσιρ, και τη σύζυγό του Aγνή του Κλίφορντ, από την οποία απέκτησε τρεις γιους και τρεις κόρες.  

Μετά το τέλος του Τόμας του Μπράδερτον στις 4 Αυγούστου 1338,  ο Εδουάρδος του Νόρφολκ, η μεγαλύτερη αδελφή του Νόρφολκ Μάργκαρετ τον διαδέχθηκε στην κομητεία του Νόρφολκ.

Καταγωγή
--------

Σημειώσεις
----------

1. ↑  p10239.htm#i102386. Ανακτήθηκε στις 7  Αυγούστου 2020.
2. 1 2  Darryl Roger Lundy: (Αγγλικά) *The Peerage*.
3. 1 2 3  Waugh 2004.
4. ↑  Richardson II 2011, σελ. 631.
5. 1 2  Archer 2004.
6. 1 2  Richardson II 2011.
7. ↑  Sumption 2004.
8. 1 2 3 4  Richardson II 2011, σελ. 634.
9. 1 2 3  Davies 2004.
10. 1 2  Cokayne 1936, σελ. 599.
11. ↑  Richardson II 2011, σελ. 632.

Βιβλιογραφικές αναφορές
-----------------------

* Cokayne, George Edward (1936). *The Complete Peerage, edited by H.A. Doubleday and Lord Howard de Walden*. **IX**. London: St. Catherine Press. σελίδες 596–601.
* Richardson, Douglas (2011). Everingham, Kimball G. επιμ. *Plantagenet Ancestry: A Study in Colonial and Medieval Families*. **II** (2nd έκδοση). Salt Lake City. ISBN 978-1449966348.
Ο **Ύμνος της 21ης Απριλίου** ήταν ο ύμνος της δικτατορίας των συνταγματαρχών. Ο ύμνος ηχογραφήθηκε αρχικά από τον τραγουδιστή Φώτη Δήμα, αλλά η πρώτη του εκτέλεση έγινε από τον Γρηγόρη Μπιθικώτση και τη Βίκυ Μοσχολιού στο νυχτερινό κέντρο Δειλινά στην Γλυφάδα. Την περίοδο της επταετίας αναπαράγονταν συχνά από τους τότε ραδιοφωνικούς σταθμούς, όπως και σε εκδηλώσεις του καθεστώτος. Οι στίχοι ήταν του Γιώργου Οικονομίδη και μελοποιήθηκε από τον Γιώργο Κατσαρό. Σε επιστολή του προς τον Μπιθικώτση, ο Μίκης Θεοδωράκης του ζήτησε να μην τραγουδήσει τον ύμνο της Χούντας, καθώς *«...αν εσύ ο Μπιθικώτσης, το πρωτοπαλίκαρο του Θεοδωράκη, γίνεις επίσημος τραγουδιστής της Δικτατορίας τραγουδώντας αυτό το άθλιο κατασκεύασμα θα πρέπει να ξέρεις ότι θα γίνεις ο πιο αχάριστος και τιποτένιος προδότης που γέννησε ο Λαός μας...».* Αργότερα, ο Κατσαρός υποστήριξε πως απλώς μελοποίησε μερικούς στίχους, οι οποίοι νόμιζε αφορούσαν άλλο τραγούδι.

### Στίχοι

Μέσα στ’ Απρίλη τη Γιορτή

το Μέλλον χτίζει η Νιότη

αγγαλιασμένοι – δυνατοί

μ’ Εργάτη, Αγρότη, Φοιτητή

και πρώτο τον στρατιώτη.

μ’ εργάτη, αγρότη, φοιτητή

και πρώτο τον στρατιώτη.

Τραγούδι αγάπης αντηχεί

γελούν όλα τα χείλη

Και σμίγουν μέσα στην ψυχή

του είκοσι-ένα η εποχή

κι η είκοσι-μια τ’ Απρίλη

του είκοσι-ένα η εποχή

κι η είκοσι-μια τ’ Απρίλη.

  

Μες στις καρδιές φτάνει ζεστή

του Απριλιού η λιακάδα

κι έχουν στα στήθια μας χτιστεί

θρησκεία, οικογένεια

και πάνω απ’ όλα ΕΛΛΑΔΑ!

Θρησκεία, οικογένεια

και πάνω απ’ όλα ΕΛΛΑΔΑΑΑΑΑΑΑΑ!

Παραπομπές
----------

1. ↑  «Μίκης Θεοδωράκης. Το γράμμα του στον Μπιθικώτση για μην τραγουδήσει τον ύμνο της χούντας, Το Βήμα».
2. ↑  «Ο ΥΜΝΟΣ ΤΗΣ 21ης ΑΠΡΙΛΙΟΥ». Αρχειοθετήθηκε από το πρωτότυπο στις 30 Ιανουαρίου 2019. Ανακτήθηκε στις 21 Ιουλίου 2018.
3. ↑  «Όταν ο Γιώργος Κατσαρός υποστήριξε πως δεν ήταν δικός του ο *Ύμνος της 21ης Απριλίου*». Ανακτήθηκε στις 21 Ιουλίου 2018.

Εξωτερικοί σύνδεσμοι
--------------------

* Μπιθικώτσης, Μοσχολιού, Ζαμπέτας, Μαρινέλλα, Πουλόπουλος στα γενέθλια της Χούντας
Η **Μαργαρίτα της Αγγλίας**, αγγλ.: *Margaret of England*, *Countess of Pembroke* (20 Ιουλίου 1346 – Οκτώβριος/Δεκέμβριος 1361) από τον Οίκο του Ανζού-Πλανταγενετών ήταν βασιλική πριγκίπισσα, που γεννήθηκε στο Ουίνδσορ, κόρη του βασιλιά Εδουάρδου Γ' της Αγγλίας και της συζύγου του Φιλίππης των Αβέν, κόρης του Γουλιέλμου Α΄ κόμη του Αινώ. Ήταν επίσης γνωστή ως **Μαργαρίτα του Ουίνδσορ**.

Βιογραφία
---------

Η πρώτη προοπτική γάμου της Mαργαρίτας ήταν ο Aλβέρτος Γ΄ δούκας της Αυστρίας, αλλά αυτό άλλαξε λόγω της πολιτικής εκείνης της εποχής. Λίγα χρόνια αργότερα ήταν αρραβωνιασμένη με τον Ιωάννη του Μπλουά, γιο του Καρόλου του Μπλουά και αντίπαλο του Ιωάννη Ε' δούκα της Βρετάνης για το δουκάτο της Βρετάνης. Ωστόσο αυτός ο αρραβώνας εγκαταλείφθηκε, επειδή η αδελφή της Μαρία ήταν ήδη αρραβωνιασμένη με τον Ιωάννη Δ' δούκα της Βρετάνης.

Η Mαργαρίτα μεγάλωσε με τον Ιωάννη Χέιστινγκς, 2ο κόμη του Πέμπροκ, γιο του Λώρενς Χέιστινγκς, 1ου κόμη του Πέμπροκ, και τη σύζυγό του Aγνή Μόρτιμερ, κόρη του Ρότζερ κόμη του Μαρς (της αγαπημένης της Iσαβέλλας της Γαλλίας). Ως παιδιά είχαν στενή συντροφιά. Στις 13 Μαΐου 1359 έγινε σύζυγος του Ιωάννη Χέιστινγκς την ίδια εβδομάδα με τον αδελφό της Ιωάννη της Γάνδης δούκα του Λάνκαστερ, ο οποίος νυμφεύτηκε τη Λευκή του Λάνκαστερ, στο Ρήντινγκ.

Πρόωρο τέλος
------------

Δύο χρόνια αργότερα η Μάργκαρετ απεβίωσε, και τάφηκε στο Αββαείο του Άμπινγκντον. Η ακριβής ημερομηνία και η αιτία του θανάτου της είναι άγνωστη. Αναφέρεται για τελευταία φορά ως ζωντανή την 1η Οκτωβρίου 1361.

Βιβλιογραφικές αναφορές
-----------------------

1. ↑  p10189.htm#i101882.
2. ↑  Leo van de Pas: (Αγγλικά) *Genealogics*. 2003. I00005764.
3. ↑  «Dictionary of Women Worldwide» (Αγγλικά) Gale, Yorkin Publications. Ντιτρόιτ. 2006. ISBN-13 978-0-7876-7585-1.
4. ↑  p10189.htm#i101882. Ανακτήθηκε στις 7  Αυγούστου 2020.
5. 1 2  Darryl Roger Lundy: (Αγγλικά) *The Peerage*.
6. ↑  Weir 1996.
7. ↑  Weir 1996, σελ. 113.

Βιβλιογραφία
------------

* Weir, Alison (1996). *Britain's Royal Families: The Complete Genealogy*. London: Pimlico. ISBN 0-7126-7448-9.
Η **Πλίμουθ Άργκαϊλ** (αγγλικά: *Plymouth Argyle*) είναι αγγλικός επαγγελματικός ποδοσφαιρικός σύλλογος, με έδρα την πόλη Πλίμουθ της κομητείας Ντέβον και παίρνει μέρος τη σεζόν 2023-24 στο πρωτάθλημα της Τσάμπιονσιπ, μετά από προαγωγή από τη Λιγκ Ουάν. 

Από τότε που έγινε επαγγελματικό, το κλαμπ κέρδισε 5 τίτλους πρωταθλητή της Φούτμπολ Λιγκ, 5 της Σάουθερν Λιγκ και έναν της Ουέστερν Λιγκ. Ο σύλλογος πήρε το όνομά του από μια αγγλική θρησκευτική αδελφότητα που άφησε το Πλίμουθ της Αγγλίας για τη Βόρεια Αμερική το 1620. Το έμβλημα της ομάδας απεικονίζει το Μέιφλαουερ, το πλοίο που μετέφερε τους προσκυνητές στη Μασαχουσέτη. Αποτελεί επίσης το ευρισκόμενο πιο νότια και δυτικά κλαμπ στην Αγγλία.

Παραπομπές
----------

Εξωτερικοί σύνδεσμοι
--------------------

* Επίσημος ιστότοπος
Το ***Scary Movie*** είναι μια αμερικάνικη ταινία που διακωμωδεί διάφορες πρόσφατες αναγεννήσεις του θέματος slasher στον κινηματογράφο, όπως το *Scream* και *Ξέρω τι έκανες πέρσι το καλοκαίρι*. Ο σκηνοθέτης της ταινίας είναι ο Κίνεν Άιβορι Γουέιανς, και οι συγγραφείς της ταινίας είναι οι: Σον και Μάρλον Γουέιανς, Μπάντι Τζόνσον, Φιλ Μπόμαν, Τζέισον Φράιντμεργκ και Άαρον Σέλτζερ (κανονικά το σενάριο της ταινίας αποτελούταν από δύο σενάρια, των Φράιντμπεργκ-Σέλτζερ και Γουέιανς-Τζόνσον-Μπόμαν). 

Εκτός από τα θέματα slasher, το Scary Movie παρωδεί άλλα άσχετα κινηματογραφικά θέματα, όπως *The Matrix*, *Συνήθεις ύποπτοι* κτλ. Ακολούθησαν εξίσου επιτυχημένες συνέχιες που παρωδούσαν άλλες διάφορες ταινίες τρόμου (Scary Movie 2, *Scary Movie 3*, *Scary Movie 4*, *Scary Movie 5*). Η ομάδα Ζάκερ-Άμπραχαμ-Ζάκερ ανέλαβε τη σκηνοθεσία και το σενάριο από το 3 και πέρα.

Πλοκή
-----

6 έφηβοι προσπαθούν να λύσουν το μυστήριο ενός ψυχοπαθούς δολοφόνου που παίρνει τηλέφωνο τα θύματά του πριν τα σκοτώσει και τους ρωτά πληροφορίες σχετικά με αγαπημένα τους θρίλερ. Φαίνεται πως ο δολοφόνος (που πρόσφατα στις 31 Οκτωβρίου επιτέθηκε και σκότωσε ένα από τα δημοφιλή κορίτσια του γυμνασίου) ξέρει το μυστικό των φίλων αυτών: πριν από ακριβώς ένα χρόνο πριν σκότωσαν κατά λάθος έναν περαστικό στο δρόμο και πέταξαν το πτώμα του σε ένα λιμάνι. Μια δημοσιογράφος βρίσκεται στα χνάρια του.

Διανομή
-------

* Άννα Φάρις - Σίντυ Κάμπελ
* Σέρι Ότερι - Γκέιλ Χάιλστορμ
* Ντέιβ Σέρινταν - Ντούφι Γκίλμορ
* Κερτ Φούλερ - Σερίφης

Εξωτερικοί σύνδεσμοι
--------------------

* Επίσημη ιστοσελίδα (αγγλ.)
* Scary Movie στο cine.gr